section_heading: Počasna konzulica RH
paragraph_text: Jedan od prvih pacijenata, kojemu je njezinim zalaganjem spašen život, bila je dvogodišnja Snježana Turić iz Travnika, operirana 1996. Djevojčica sada normalno odrasta. Zahvaljujući Nelinoj upornosti i požrtvovnosti spašeno je još stotinjak pacijenata iz Hrvatske, među kojima slikar Dalibor Jelavić i kantautor i pjesnik Arsen Dedić. Utemeljiteljica je i predsjednica humanitarne udruge "Hrvatska kuća" čiji je trenutni projekt kupnja jedne kuće u Padovi u Italiji koja bi bila namijenjena boravku hrvatskih građana u teškim situacijama odlaska na liječenje u stranu zemlju, koje često puta zna biti dugotrajno. Dobitnica je priznanja Veliko zlatno srce, koje su joj dodijelile Udruga hrvatskih branitelja Domovinskog rata 91. (UHBDR91.) i Udruga hrvatskih branitelja Zagrebački velesajam, u suradnji s drugim Udrugama proizašlim iz Domovinskog rata, na poticaj Mladena Pavkovića. Također je na poticaj UHBDR91. i Mladena Pavkovića te drugih Udruga proizašlih iz Domovinskog rata te dr. Nedima Ademovića, prof.dr. Šimuna Anđelinovića, prof.dr. Nikice Gabrića, Jakova Sedlara, prof.dr. Vjerana Zuppe i drugih predložena za Nobelovu nagradu za mir!